ଦଶମ ଶ୍ରେଣୀ ଛାତ୍ରୀଙ୍କୁ ଅପହରଣ ଉଦ୍ୟମଃସାହସର ସହ ଲଢ଼ିଲା ସାନ ଭଉଣୀ\nପରଜଙ୍ଗ,୭।୧୨ (ଡି.ଏନ.ଏ.)ସାନଭଉଣୀର ସାହସ ଓ ଉପସ୍ଥିତ ବୁଦ୍ଧି ଯୋଗୁ ଦୁର୍ବୃତ୍ତଙ୍କ କବଳରୁ\nଦଶମ ଶ୍ରେଣୀ ଛାତ୍ରୀଙ୍କୁ ଅପହରଣ ଉଦ୍ୟମଃସାହସର ସହ ଲଢ଼ିଲା ସାନ ଭଉଣୀ\t December 8th, 00:00 AM December 8th, 00:00 AM\nପରଜଙ୍ଗ,୭।୧୨ (ଡି.ଏନ.ଏ.)ସାନଭଉଣୀର ସାହସ ଓ ଉପସ୍ଥିତ ବୁଦ୍ଧି ଯୋଗୁ ଦୁର୍ବୃତ୍ତଙ୍କ କବଳରୁ ବର୍ତ୍ତି ଯାଇଛନ୍ତି ବଡ଼ଭଉଣୀ। ଏକ କାର୍ରେ ଆସିଥିବା ଦୁଇ ଦୁର୍ବୃତ୍ତ ସ୍କୁଲ ରାସ୍ତାରୁ ଦଶମ ଶ୍ରେଣୀରେ ପଢ଼ୁଥିବା ବଡ଼ଭଉଣୀଙ୍କୁ ଅପହରଣ କରିନେବାକୁ ଜୋରଦାର ଉଦ୍ୟମ କରିଥିଲେ ହେଁ ଶେଷରେ ବିଫଳ ହୋଇଛନ୍ତି। ଢେଙ୍କାନାଳ ଜିଲା ପରଜଙ୍ଗ ଥାନା ଅଞ୍ଚଳରେ ଗୁରୁବାର ପୂର୍ବାହ୍ନରେ ଘଟିଥିବା ଏହି ଘଟଣା ଚର୍ଚ୍ଚାର ବିଷୟ ହୋଇଛି। ଏ ନେଇ ଥାନାରେ ଅଭିଯୋଗ ପରେ ପୋଲିସ ନଂ. ୨୩୯/୧୭ରେ ଏକ ମାମଲା ରୁଜୁ କରି ତଦନ୍ତ ଜାରି ରଖିଛି। ମିଳିଥିବା ସୂଚନା ଅନୁଯାୟୀ, ନବମ ଶ୍ରେଣୀରେ ପଢ଼ୁଥିବା ସାନ ଭଉଣୀ ସହ ବଡ଼ ଭଉଣୀ ସାଇକେଲରେ ସ୍କୁଲ ଯାଉଥିଲେ। ଏହି ସମୟରେ କନ୍ଦରସିଂହା ଖଳିବାହାଳ ଗ୍ରାମର ସୁଶାନ୍ତ ନାଥ ଓ ତାଙ୍କର ଜଣେ ସହଯୋଗୀ ଏକ କାର୍ (ନଂ. ଓଡି୦୫-୯୮୬୬)ରେ ଆସି ସେମାନଙ୍କ ରାସ୍ତା ରୋକିଥିଲେ। ଡ୍ରାଇଭର ଗାଡ଼ିକୁ ଷ୍ଟାର୍ଟରେ ରଖିଥିବା ବେଳେ ସୁଶାନ୍ତ ଏବଂ ସହଯୋଗୀ ଜଣକ ସମ୍ପୃକ୍ତ ଦଶମ ଛାତ୍ରୀଙ୍କୁ କାର୍ ଭିତରକୁ ଉଠାଇ ନେବାକୁ ଉଦ୍ୟମ କରିଥିଲେ। ହେଲେ ପାଖରେ ଥିବା ଛାତ୍ରୀଙ୍କ ସାନ ଭଉଣୀ ଭୟଭୀତ ନ ହୋଇ ବଡ଼ଭଉଣୀଙ୍କ ହାତକୁ ଟାଣି ଧରିବା ସହ ଜୋର୍ରେ ପାଟି କରିଥିଲେ। ଛାତ୍ରୀଙ୍କ ପାଟି ଶୁଣି ନିକଟରେ ଧାନ କାଟୁଥିବା କେତେଜଣ ଚାଷୀ ଓ ରାସ୍ତାରେ ଯାଉଥିବା ବାଇକ୍ ଆରୋହୀମାନେ ପହଞ୍ଚିଯିବାରୁ ଦୁର୍ବୃତ୍ତମାନେ ଘଟଣାସ୍ଥଳରୁ ଫେରାର ହୋଇଯାଇଥିଲେ। ଖବରପାଇ ଛାତ୍ରୀଙ୍କ ମା' ସ୍କୁଲରେ ପହଞ୍ଚି ଛୁଟି ଦରଖାସ୍ତ ଦେଇ ସମ୍ପୃକ୍ତା ଛାତ୍ରୀଙ୍କୁ ଘରକୁ ନେଇଯାଇଥିଲେ। ପରେ ଛାତ୍ରୀଙ୍କ ବାପା ଏ ନେଇ ଥାନାରେ ଅଭିଯୋଗ କରିଥିଲେ। ଉକ୍ତ ସ୍କୁଲ ପ୍ରଧାନଶିକ୍ଷକ କହିଛନ୍ତି, ଘଟଣା ବାହାରେ ଘଟିଥିବାରୁ ସ୍କୁଲ ପକ୍ଷରୁ କୌଣସି ପଦକ୍ଷେପ ନିଆଯାଇ ନାହିଁ। ତେବେ ଖୁବ୍ଶୀଘ୍ର ଅଭିଯୁକ୍ତଙ୍କୁ ଗିରଫ କରାଯିବ ବୋଲି ପରଜଙ୍ଗ ଥାନା ଅଧିକାରୀ ଲିଙ୍ଗରାଜ ଲେଙ୍କା ସୂଚନା ଦେଇଛନ୍ତି।
